അപകട ഭീഷണിയുയര്ത്തി ബദാംമരം തിരുവല്ല: വില്ലേജ് ഓഫീസിന്റെ വളപ്പില് നില്ക്കുന്ന പഴക്കംചെന്ന ബദാം മരം നാട്ടുകാരില് അപകടഭീഷണിയുയര്ത്തി നില്ക്കുന്നു. കാറ്റിലും, മഴയിലും ഏതുസമയത്തും നിലം പൊത്താവുന്ന കൂറ്റന് മരം വില്ലേജ് ഓഫീസിന്റെ തൊട്ടുമുന്നിലാണ് നില്ക്കുന്നത്. കാരയ്ക്കല് സ്വാമിപാലം റോഡിന് സമീപമാണ് മരം നില്ക്കുന്നത്. കാല് നടക്കാരും, വാഹന യാത്രക്കാരും ഭയപ്പാടോടെ കൂടിയാണ് ഇതുവഴി കടന്നുപോകുന്നത്. അപകട ഭീഷണി നേരിടുന്ന മരം ഉടന്തന്നെ വെട്ടി നീക്കുവാന് ഗോത്ര സംസ്കൃതി സോഷ്യല് സര്വീസ് ഓര്ഗനൈസേഷന് ആവശ്യപ്പെട്ടു. ബന്ധപ്പെട്ട അധികൃതര്ക്ക് നിവേദനം നല്കി. യോഗത്തില് മനു കേശവ്, ജോണ് ഏബ്രഹാം, ബിജു ഗണപതിപ്പറമ്ബില്, ഏബ്രഹാം തോമസ്, മനോജ് കളരിക്കല്, ബിജു കുമാര്, അനീഷ് ചന്ദ്രന്, റെഞ്ചി ജോസഫ് എന്നിവര് സംസാരിച്ചു.